บาทเปิด 33.47 บาทต่อดอลลาร์ อ่อนค่า
เงินบาทเปิดตลาดเช้านี้ 33.47 บาทต่อดอลลาร์ อ่อนค่าเล็กน้อยจากเย็นวันศุกร์ยังไร้ปัจจัยใหม่
27 ธ.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.47 บาท/ดอลลาร์ อ่อนค่าเล็กน้อยจากปิดตลาดเมื่อเย็นวันศุกร์ที่ระดับ 33.43 บาท/ดอลลาร์เช้านี้เงินบาทอ่อนค่าเล็กน้อย เนื่องจากดอลลาร์ปรับตัวแข็งค่าเมื่อเทียบกับสกุลเงินหลัก ขณะที่ค่าเงินภูมิภาคเคลื่อนไหวแบบผสม โดยตลาดยังไม่มีปัจจัยใหม่ และต้องติดตามสถานการณ์การแพร่ระบาดของโควิด-19 สายพันธุ์โอมิครอนที่ขยายวงกว้างไปทั่วโลกจนอาจมีการออกมาตรการป้องกันเพิ่มเติม"บาทอ่อนค่าจากเมื่อเย็นวันศุกร์เล็กน้อย ตามทิศทางของดอลลาร์ แต่ยังไม่มีปัจจัยใหม่เข้ามา ช่วงนี้คงต้องจับดูสถานการณ์โควิดที่ขยายวงกว้างไปทั่ว" นักบริหารเงิน กล่าว นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.40 - 33.55 บาท/ดอลลาร์